
PATVIRTINTA
Šakių rajono savivaldybės
administracijos direktoriaus
2019 m. kovo   d. 
įsakymu Nr. AT -

vaizdo STEBĖJIMO KAMERŲ IR VAIZDO įrašų duomenų tvarkymo ŠAKIŲ RAJONO SAVIVALDYBĖJE TVARKOS APRAŠAS

I. Bendrosios nuostatos

1. Vaizdo stebėjimo kamerų ir vaizdo įrašų duomenų tvarkymo Šakių rajono savivaldybėje tvarkos aprašas (toliau – Aprašas) nustato Šakių rajono savivaldybės (toliau – Savivaldybės) viešosiose erdvėse bei Šakių rajono savivaldybės  administracijos (toliau – Savivaldybės administracija) pastato patalpose įrengta vaizdo įrašymo įranga atliekamo vaizdo stebėjimo tikslą ir apimtį, vaizdo įrašų duomenų saugojimo terminus, priėjimo prie tvarkomų vaizdo įrašų duomenų ir šių duomenų sunaikinimo tvarką bei kitus reikalavimus.
2. Šis Aprašas parengtas vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46 EB (toliau – Reglamentas (es) 2016/679),   Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais santykius, kurie atsiranda tvarkant asmens duomenis.
3. Duomenų valdytoja –Šakių rajono savivaldybės administracija, kodas 188772814, Bažnyčios g. 4, LT-71120 Šakiai. 

II. VAIZDO STEBĖJIMO TIKSLAS IR APIMTIS

4. Vaizdo stebėjimo tikslas – užtikrinti Savivaldybės viešosiose erdvėse bei Savivaldybės administracijoje esančio turto apsaugą, asmenų saugą ir viešąją tvarką.
5. Savivaldybės viešųjų erdvių ir Savivaldybės administracijos vidaus ir lauko teritorijos stebimos vaizdo stebėjimo kameromis. Šių erdvių ir  teritorijų vaizdo stebėjimas yra nenutrūkstamas.
6. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus skaitmeninius vaizdo įrašymo įrenginius (NVR).
7. Savivaldybės viešosiose erdvėse vaizdą fiksuoja 46 vaizdo stebėjimo kameros, Savivaldybės administracijos lauko teritorijos vaizdą fiksuoja 5 vaizdo stebėjimo kameros, Savivaldybės administracijos patalpų vaizdą – 7 vaizdo stebėjimo kameros (1 priedas).
8. Vaizdo stebėjimo kameros įrengiamos taip, kad vaizdo stebėjimas nebūtų vykdomas didesnėje teritorijoje ar patalpose nei nurodyta šio Aprašo 1 priede.
9. Savivaldybės administracijos Bendrųjų reikalų skyrius ir seniūnijų seniūnai, vykdantys vaizdo stebėjimą, turi užtikrinti, kad prieš patenkant į patalpas ar teritoriją, kurioje vykdomas vaizdo stebėjimas, būtų aiškiai ir tinkamai pateikiama ši informacija:
9.1. informacija apie vykdomą vaizdo stebėjimą;
9.2. duomenų valdytojo pavadinimas ir kodas, kontaktinė informacija (adresas ir (arba) telefono ryšio numeris);
9.3. kita papildoma informacija, kad būtų užtikrintas teisėtas vaizdo duomenų tvarkymas nepažeidžiant duomenų subjektų teisių (vaizdo stebėjimo tikslas ir kita).


III. VAIZDO ĮRAŠŲ SAUGOJIMAS IR IŠDAVIMAS

10. Vaizdo įrašymo įrenginyje kameromis užfiksuotas vaizdas skaitmeniniu būdu įrašomas į serverio vidinį kietąjį diską (HDD).
11. Dėl ribotos kietojo disko talpos, vaizdo įrašymo programinė įranga automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.
12. Esant nurodytiems nustatymams, serverio kietajame diske vaizdo įrašai saugomi 30 dienų.
13. Serveryje saugomuose duomenyse galima naudoti paiešką pagal laiką ir datą.
14. Teisėsaugos institucijų motyvuotu prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.


IV. DUOMENŲ VALDYTOJO IR TVARKYTOJO TEISĖS IR PAREIGOS

           15. Duomenų valdytojas turi šias teises:
           15.1. priimti vidinius teisės aktus, reglamentuojančius vaizdo stebėjimo vykdymą;
           15.2. spręsti dėl vaizdo duomenų teikimo;
           15.3. paskirti už vaizdo duomenų apsaugą atsakingą asmenį ar struktūrinį padalinį;
           15.4. įgalioti duomenų tvarkytojus tvarkyti vaizdo duomenis.
           16. Duomenų valdytojas turi šias pareigas:
           16.1. laikytis Reglamento (ES) 2016/679 5 straipsnyje nustatytų su asmens duomenų tvarkymu susijusių principų, teisės aktų nustatytų reikalavimų;
           16.2. įgyvendinti duomenų subjekto teises Reglamento (ES) 2016/679 3 skirsnyje nustatyta tvarka;
16.3. parinkti tik tokį duomenų tvarkytoją, kuris garantuotų reikiamas technines ir organizacines asmens duomenų apsaugos priemones ir užtikrintų, kad tokių priemonių būtų laikomasi, ir sudaryti sutartis su duomenų tvarkytojais. Duoti duomenų tvarkytojui nurodymus dėl vaizdo duomenų tvarkymo. Žinoti apie ketinimas sudaryti sutartis su pagalbiniais duomenų tvarkytojais ir duoti išankstinius rašytinius sutikimus dėl jų paskyrimo.
17. Duomenų valdytojas atlieka šias funkcijas:
17.1. nustato vaizdo stebėjimo tikslą ir apimtį;
17.2. organizuoja vaizdo stebėjimo sistemos diegimo darbus;
17.3. suteikia prieigos teises ir įgaliojimus tvarkyti vaizdo duomenis;
17.4. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;
17.5. teikia metodinę pagalbą darbuotojams ir duomenų tvarkytojams vaizdo duomenų tvarkymo klausimais;
17.6. organizuoja darbuotojų mokymus asmens duomenų teisinės apsaugos klausimais;
17.7. vykdo kitas funkcijas, reikalingas įgyvendinti Aprašo 16-17 punktuose nurodytas duomenų valdytojo teises ir pareigas.
18. Duomenų tvarkytojas turi šias teises:
18.1. teikti duomenų valdytojui pasiūlymus dėl duomenų tvarkymo techninių ir programinių priemonių gerinimo;
            18.2. rengti ir įgyvendinti duomenų tvarkymo techninių ir programinių priemonių kūrimo ir plėtros planus;
            18.3. teikti duomenų valdytojui pasiūlymus dėl vaizdo duomenų tvarkymo organizavimo principų ir tvarkos nustatymo;
            18.4. reikalauti iš asmenų, kuriems suteikta prieiga prie vaizdo įrangos ir (ar) vaizdo duomenų, kad būtų laikomasi Aprašo ir teisės aktuose nustatytų reikalavimų.
            19. Duomenų tvarkytojas turi šias pareigas:
            19.1. apsaugoti vaizdo duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo;
           19.2. numatyti ir įgyvendinti priemones, mažinančias duomenų atskleidimo ir praradimo riziką ir užtikrinančias prarastų duomenų atkūrimą bei duomenų apsaugą nuo klastojimo;
           19.3. užtikrinti, kad vaizdo įranga veiktų tinkamai;
           19.4. informuoti vaizdo duomenų subjektus apie vaizdo duomenų tvarkymą ir duomenų subjektų teisių įgyvendinimą;
           19.5. užtikrinti, kad prieiga prie vaizdo įrangos ir vaizdo duomenų būtų suteikta tik Apraše nustatyta tvarka įgaliotiems asmenims;
           19.6. užtikrinti, kad duomenų valdytojui ir duomenų subjektams pateikti duomenys atitiktų jo tvarkomus duomenis;
           19.7. nustatyti duomenų tvarkymo organizavimo principus ir tvarką;

           19.8. užtikrinti, kad stebimo vaizdo aprėptys nebūtų didesnės, nei nustatyta Apraše;
           19.9. užtikrinti, kad vaizdo duomenys būtų saugomi ir naikinami Apraše nustatytais terminais;
           19.10. užtikrinti, kad vaizdo duomenys būtų tvarkomi vadovaujantis Aprašu ir teisės aktais.
           20. Duomenų tvarkytojas atlieka šias funkcijas:
           21.1. organizuoja ir vykdo vaizdo stebėjimo įrangos diegimą ir (ar) priežiūrą;

           21.2. koordinuoja vaizdo įrašymo veiksmus;

           21.3. palaiko ryšius su vaizdo įrangos priežiūros ir palaikymo paslaugų teikėju;

           21.4. prireikus formuoja ir teikia duomenų valdytojui vaizdo duomenų išrašus;

           21.5. inicijuoja ir įgyvendina būtinas organizacines ir technines duomenų saugumo priemones siekdamas užtikrinti, kad:

           21.5.1. vaizdo duomenys būtų pasiekiami tik iš Savivaldybės administracijos vidinio kompiuterių tinklo;

           21.5.2. prieigos prie vaizdo duomenų teisės būtų suteiktos tik duomenų valdytojo įgaliotiems asmenims;

            21.5.3. nustato vaizdo įrangos veikimo parametrus;

            21.5.4. prižiūri vaizdo įrangos veikimą, šalina sutrikimus.



V SKYRIUS
TECHNINĖS IR ORGANIZACINĖS ASMENS DUOMENŲ SAUGUMO PRIEMONĖS


            22. Siekiant užtikrinti vaizdo duomenų saugumą įgyvendinamos šios organizacinės ir techninės Vaizdo duomenų saugumo priemonės:
            22.1. prieiga prie vaizdo įrangos ir vaizdo duomenų asmenims suteikiama tik pasirašius nustatytos formos konfidencialumo pasižadėjimą saugoti asmens duomenis nurodytą šių taisyklių 2 priede (toliau – pasižadėjimas) ir tik tiems, kuriems prieiga prie vaizdo duomenų reikalinga pagal užimamas pareigas ir atliekamas darbines funkcijas;
             22.2. su vaizdo duomenimis galima atlikti tik tuos veiksmus, kuriems atlikti duomenų tvarkytojui yra suteiktos teisės;
             22.3. atsakingi darbuotojai prieigai prie duomenų naudoja unikalius slaptažodžius, kurie keičiami ir saugomi užtikrinant jų konfidencialumą. slaptažodžiai turi būti keičiami vadovaujantis naudojamos informacinės sistemos saugos nuostatais, taip pat susidarius tam tikroms aplinkybėms (pasikeitus darbuotojui, iškilus įsilaužimo grėsmei, kilus įtarimui, kad slaptažodis tapo žinomas tretiesiems asmenims ir pan.) – dažniau;
              22.4. užtikrinama vaizdo duomenų apsauga nuo neteisėto prisijungimo prie vidinio kompiuterinio tinklo elektroninių ryšių priemonėmis – prieiga prie vidinio kompiuterių tinklo apsaugota ugniasiene;
               22.5. užtikrinamas vaizdo įrangos, kurioje saugomi vaizdo duomenys, fizinis saugumas – ribojama ir kontroliuojama neturinčių įgaliojimų tvarkyti vaizdo duomenis asmenų prieiga prie Vaizdo įrangos;
               22.6. užtikrinamas saugių protokolų ir slaptažodžių naudojimas, kai vaizdo duomenys perduodami išoriniais duomenų perdavimo tinklais;
               22.7. įgaliotas asmuo privalo naudoti kompiuterinę įrangą atsižvelgdamas į asmens atsakingo už kompiuterių priežiūrą ir/ar duomenų valdytojo kompiuterinę įrangą aptarnaujančio paslaugų teikėjo atstovo rekomendacijas bei nurodymus. apie gedimus ar trikdžius, kurie buvo patirti naudojant kompiuterinę įrangą, nedelsiant turi būti pranešama.
               23. Prieigos teisių ir įgaliojimų tvarkyti vaizdo duomenis suteikimo, naikinimo ir keitimo tvarka:
               23.1. prieigos teisės prie vaizdo įrangos ir įgaliojimus tvarkyti vaizdo duomenis suteikia Administracijos direktoriaus įsakymu paskirtas duomenų tvarkytojas;
               23.2. prieigos teisės prie vaizdo duomenų naikinamos pasibaigus duomenų valdytojo ir jo darbuotojo darbo santykiams, pasikeitus darbuotojo funkcijoms, kurioms vykdyti prieiga prie vaizdo duomenų nereikalinga.
               24. griežtai draudžiama kompiuterinę įrangą naudoti bet kokiais tikslais, nesusijusiais su darbo funkcijų vykdymu, tiek darbo metu, tiek po darbo (įskaitant, bet neapsiribojant asmeninės informacijos), kitų failų, nesusijusių su darbo funkcijomis (muzikos, žaidimų, vaizdo įrašų, paveikslėlių ir kt.), saugojimu.
              25. Už kompiuterinės įrangos būklės kontrolę atsakingas duomenų valdytojo vadovo paskirtas asmuo, už kompiuterinės įrangos kasdienę priežiūrą atsakingas šią įrangą aptarnaujantis paslaugų teikėjas.

VI SKYRIUS
VAIZDO DUOMENŲ TEIKIMAS IR DUOMENŲ GAVĖJAI

            26. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:
            26.1. jeigu jis yra išsaugotas;
            26.2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.
             27. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.
             28. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.
             29. Savivaldybės administracija, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 20 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi ir, jei saugomi, ar asmuo turi teisę gauti prašomus duomenis.
             30. Vaizdo duomenys duomenų valdytojo gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamųjų bylų, kaip įrodymai ar kitais įstatymų nustatytais atvejais.

VII SKYRIUS
DUOMENŲ SUBJEKTO TEISIŲ ĮGYVENDINIMO TVARKA

            31. Duomenų subjekto teisių įgyvendinimo tvarka nustatyta Asmens duomenų tvarkymo Šakių  rajono savivaldybės administracijoje taisyklėse. 

VIII SKYRIUS
BAIGIAMOSIOS NUOSTATOS

         32. Savivaldybės administracijos darbuotojai, pažeidę šio Aprašo reikalavimus, atsako teisės aktų nustatyta tvarka.
         33. Šis Aprašas ne rečiau kaip kartą per 2 metus peržiūrimas ir prireikus atnaujinamas.
         34. Šis Aprašas gali būti pakeičiamas ar panaikinamas Savivaldybės administracijos direktoriaus įsakymu.
              _______________________________________















Vaizdo stebėjimo kamerų naudojimo 
ir vaizdo duomenų tvarkymo 
Šakių  rajono savivaldybėje
taisyklių 
1 priedas


ŠAKIŲ RAJONO SAVIVALDYBĖJE VYKDOMO VAIZDO STEBĖJIMO STACIONARIA VAIZDO ĮRANGA TERITORIJŲ IR patalpų, NUSTATANT VAIZDO DUOMENŲ SAUGOJIMO TERMINUS, SĄRAŠAS

	Eil.
Nr.
	Vaizdo stebėjimo vietos adresas
	Vaizdo
kamerų
skaičius
	Stebimos teritorijos ir patalpos
	Vaizdo duomenų saugojimo terminai

	ŠAKIŲ  miestas

	1.
	V. KUDIRKOS IR KĘSTUČIO G. SANKRYŽA
	1
	ŠVIESOFORO SANKRYŽA
	30 d.

	2.
	V. KUDIRKOS G. 63
	3
	SKVERO AIKŠTĖ
	30 D.

	3.
	J. LINGIO PARKAS
	2
	J. LINGIO PARKAS NUO SCENOS, STOVĖJIMO AIKŠTELĖ UŽ SCENOS
	30 D.

	4.
	v. KUDIRKOS G. 35
	2
	ĮVAŽIAVIMAS PRIE mAXIMOS PARDUOTUVĖS, v. kUDIRKOS IR šAULIŲ GATVIŲ SANKRYŽA
	30 D.

	5.
	bAŽNYČIOS G. 9
	1
	bAŽNYČIOS IR vYTAUTO GATVIŲ SANKRYŽA PRIE ŠAKIŲ SENIŪNIJOS
	30 D.

	6.
	aUŠROS G. 3
	2
	aUTOBUSŲ STOTIES TERITORIJA
	30 D.

	7.
	nEPRIKLAUSOMYBĖS G. 8
	2
	nEPRIKLAUSOMYBĖS GATVĖ
	30 D.

	8.
	bAŽNYČIOS G. 4
	5
	sAVIVALDYBĖS ADMINISTRACIJOS PASTATAS IR JO PRIEIGOS
	30 D.

	9.
	bAŽNYČIOS G. 4
	7
	sAVIVALDYBĖS ADMINISTRACIJOS LAIPTINĖS, fojė, ANTRO IR TREČIO AUKŠTO HOLAI
	30 D.

	gRIŠKABŪDŽIO SENIŪNIJA

	10.
	J. Jablonskio g. 2
	2
	Seniūnijos prieigos
	30 D.

	11.
	J. Jablonskio G. ir Rygiškių g. sankryža
	2
	Autobusų stotelė ir parduotuvė „Aibė“
	30 D.

	12.
	J. Jablonskio G. 1
	2
	Kultūros centro automobilių stovėjimo aikštelė ir prieIgos
	30 D.

	lEKĖČIŲ SENIŪNIJA

	13.
	Draugystės g. 40
	4
	Turgavietė, „aibės“ parduotuvė, Krautuvėlė
	5 D.

	14.
	Draugystės g. 37
	2
	sankrYža
	5 D.

	15.
	Draugystės g. 4
	1
	Įvažiavimas į miestelį
	5 d.

	16.
	Draugystės g. 13
	1
	Kultūros namai
	5 D.

	17.
	Draugystės g. 31
	1
	autobusų stotelė
	5 D.

	18.
	Kauno G. 15A
	1
	[bookmark: _GoBack]kauno g. kiemai
	5 D.

	19.
	Kauno g. 15D
	3
	Seniūnijos aikštelė, prieigos
	5 D

	20.
	Kauno g. 25
	1
	SAnkryža į kaštonų g.
	5 D.

	gELGAUDIŠKIO SENIŪNIJA

	21.
	tAIKOS G. 51a
	4
	sENIŪNIJOS PRIEIGOS
	30 D.

	Kudirkos Naumiesčio seniūnija

	22.
	Dariaus ir Girėno g. 24
	3
	Seniūnijos prieigos
	30 d.

	23.
	Dariaus ir Girėno g. 26
	2
	Dariaus ir girėno g., skveras
	30 d.

	24.
	Dariaus ir Girėno g. 22
	1
	Dariaus ir girėno g., skveras
	30 d.

	25.
	V. Kudirkos g. 27
	2
	V. Kudirkos g., skveras
	30 d.

	26.
	Vytauto g. ir Tilto g. sankryža
	1
	Stovėjimo aikštelė
	30 d.

__________________________________
Vaizdo stebėjimo kamerų naudojimo 
ir vaizdo duomenų tvarkymo 
Šakių rajono savivaldybėje tvarkos aprašo 
2 priedas



(Pasižadėjimo saugoti duomenų paslaptį formos pavyzdys)

šAKIŲ RAJONO SAVIVALDYBĖS ADMINISTRACIJOS

_________________________________________
(darbuotojo pareigos, vardas, pavardė)


PasižadėjimAS saugoti duomenų paslaptį

______________________
(data)
______________________
Šakiai

	


suprantu, kad:
- savo darbe tvarkysiu vaizdo duomenis (toliau – asmens duomenys), kurie negali būti atskleisti ar perduoti neįgaliotiems asmenims ar institucijoms;
- draudžiama perduoti neįgaliotiems asmenims slaptažodžius ir kitus duomenis, leidžiančius programinėmis ir techninėmis priemonėmis ar kitaip sudaryti sąlygas susipažinti su Šakių rajono savivaldybės administracijos (toliau – Savivaldybės administracija) tvarkomais asmens duomenimis;
- netinkamas asmens duomenų tvarkymas gali užtraukti atsakomybę pagal Lietuvos Respublikos įstatymus;
įsipareigoju:
- saugoti asmens duomenų paslaptį;
- tvarkyti asmens duomenis, vadovaudamasis Lietuvos Respublikos įstatymais ir kitais teisės aktais, pareigybės aprašymu ir Savivaldybės administracijos teisės aktais, reglamentuojančiais funkcijas, kurias vykdant man bus patikėtas asmens duomenų tvarkymas, apibrėžtais ir teisėtais tikslais;
- neatskleisti, neperduoti ir nesudaryti sąlygų jokiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija, tiek savivaldybės administracijos viduje, tiek už jos ribų;
- pranešti savo vadovui ir (ar) už asmens duomenų saugą atsakingiems asmenims apie bet kokią įtartiną situaciją, kuri gali kelti grėsmę asmens duomenų saugumui;
- siekdamas užkirsti kelią atsitiktiniam ar neteisėtam asmens duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti duomenų rinkmenas tinkamai ir saugiai;

žinau, kad: 

- savo darbe tvarkysiu asmens duomenis savivaldybės viešosiose erdvėse bei Savivaldybės administracijoje esančio turto apsaugos, asmenų saugos ir viešosios tvarkos užtikrinimui;
- už šio įsipareigojimo nesilaikymą ir Lietuvos Respublikos asmens duomenų teisinės apsaugos įstatymo (toliau – ADTAĮ), 2016 m. balandžio 27 d. Europos Parlamento ir Tarybos reglamento (ES 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas (ES) 2016/679), kitų Lietuvos Respublikos įstatymų bei teisės aktų (toliau – teisės aktai), reglamentuojančių asmens duomenų tvarkymą ir apsaugą, laikymąsi ir įgyvendinimą, pažeidimą turėsiu atsakyti pagal Lietuvos Respublikos įstatymus;
- asmuo, patyręs žalą dėl neteisėto asmens duomenų tvarkymo arba kitų duomenų valdytojo ar duomenų tvarkytojo, taip pat kitų asmenų veiksmų ar neveikimo, pažeidžiančių teisės aktus, turi teisę reikalauti atlyginti jam padarytą turtinę ir neturtinę žalą pagal Reglamento (ES) 2016/679 83 straipsnį;
- asmens duomenų tvarkymas pažeidžiant teisės aktus užtraukia atsakomybę;
- šis įsipareigojimas galios visą mano darbo laiką Savivaldybės administracijoje ir pasitraukus iš darbovietės, perėjus dirbti į kitas pareigas arba pasibaigus darbo santykiams pagal Reglamento (ES) 2016/679 90 straipsnį.

__________________________			__________________________
(vardas, pavardė)						(parašas)


__________________________

